31996D0223
L 081/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 декември 1995 година
относно временното прилагане на някои споразумения между Европейската общност и някои трети страни за търговия с текстилни изделия
(96/223/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113, във връзка с член 228, параграф 2 от него,
като взе предвид предложението на Комисията,
като има предвид, че Комисията е договорила от името на Общността двустранни споразумения под формата на размяна на писма за изменение на съществуващите двустранни споразумения, договорености и протоколи за търговия с текстилни изделия с някои трети страни, за да се вземе предвид присъединяването на Република Австрия, Република Финландия и Кралство Швеция към Европейския съюз, както е предвидено в членове 75, 100 и 127 от Акта относно условията на присъединяване и адаптациите на Договорите, на които се основава Европейския съюз, приложени към Договора за присъединяване от 1994 г.;
като има предвид, че тези двустранни споразумения следва да бъдат временно прилагани от 1 януари 1995 г., преди завършването на необходимите за тяхното сключване процедури, при условие на реципрочно временно прилагане от страните партньори,
РЕШИ:
Член 1
Двустранните споразумения под формата на размяна на писма за изменение на съществуващите двустранни споразумения, договорености и протоколи за търговия с текстилни изделия с някои трети срани, като се взема предвид присъединяването на Република Австрия, Република Финландия и Кралство Швеция към Европейския съюз, и между Европейската общност, от една страна, и съответните трети страни, изброени в приложението към настоящото решение, от друга страна, се прилагат временно от 1 януари 1995 г., преди тяхното формално сключване, при условие за реципрочно временно прилагане от страните партньори.
Член 2
Текстовете на парафираните споразумения са приложени към настоящото решение.
Съставено в Брюксел на 22 декември 1995 година.